El projecte Viridiana torna a Burjassot amb la pel·lícula ‘Los indeseables’
2025-07-24

Hui dimarts 18 de juny, el projecte Viridiana torna al Cinema Tívoli de Burjassot amb la pel·lícula Los indeseables. La projecció tindrà lloc a les 20 h i, a continuació, hi haurà col·loqui en línia amb el director Ladj Ly i els espectadors i espectadores podran enviar les seues preguntes a través del QR que es projectarà en la pantalla.

Les entrades, com és habitual, tenen un preu únic de 4 euros i es poden adquirir en venda anticipada, en la pàgina web del Cinema Tívoli, o en la taquilla, des de mitja hora abans de l’inici de cada projecció.

Los indeseables, dirigida pel director i guionista francés Ladj Ly, narra la història de Haby, una jove que viu amb la seua família en un deteriorat bloc d’apartaments. Després de la sobtada mort de l’alcalde de la ciutat, Pierre, un metge idealista, agafa el testimoni. Pierre està decidit a continuar coste el que coste amb el projecte de rehabilitació del barri, que consisteix a demolir l’edifici de Haby. Quan la jove i la seua família descobreixen el pla de Pierre, lluitaran per tots els mitjans per a impedir-ho i aconseguir detindre la desmesurada ambició del nou alcalde.

Ladj Ly és també el responsable de Los Miserables (2019), pel·lícula amb la qual va guanyar el premi Jurat en el Festival de Cannes. A més, va rebre el guardó a la millor pel·lícula europea en els Premis Goya i la nominació a l’Oscar a la millor pel·lícula internacional.